cyanic-selkie/wikianc huggingface dataset:
Βόια Λέκοβιτς
Πέθανε στις 25 Ιανουάριο του 1997 στο Βελιγράδι και τάφηκε στην αλέα των εθνικών ηρώων στο το νέο κοιμητήριο. Είχε τιμηθεί με πολλά παράσημα από την Γιουγκοσλαβική κυβέρνηση.
Αναφορές
Κατηγορία:Βουλευτές της Σερβίας Κατηγορία:Υπουργοί βιομηχανίας της Σερβίας Κατηγορία:Αναπληρωτές πρωθυπουργοί της Σερβίας Κατηγορία:Γιουγκοσλάβοι πολιτικοί
Σοφία Ψιλόλιγνου
Η Σοφία Ψιλόλιγνου (γεν. το 1960) είναι κολυμβήτρια που έχει διακριθεί ιδιαίτερα στα αγωνίσματα μακρινών αποστάσεων και στη μαραθώνια κολύμβηση. Ανήκει στον Ολυμπιακό Πειραιώς.
Βιογραφικό
Η Σοφία Ψιλόλιγνου γεννήθηκε το 1960 και από μικρή ασχολήθηκε με την κολύμβηση ως αθλήτρια του Ολυμπιακού. Διακρίθηκε στα πανελλήνια πρωταθλήματα πισίνας και αναδείχθηκε αρκετές φορές πανελληνιονίκης στις κατηγορίες νεανίδων και γυναικών. Ως μέλος των αντίστοιχων εθνικών ομάδων έλαβε μέρος σε βαλκανικά πρωταθλήματα, όπου κατέκτησε χάλκινα μετάλλια.
Στη συνέχεια ασχολήθηκε με την κολύμβηση μεγάλων αποστάσεων. Αναδείχθηκε τρεις φορές πρωταθλήτρια Ελλάδος, δύο στα 5 χλμ. (2002, 2003) και μία στα 10 χλμ. (2002). Έχει ακόμα κατακτήσει τρεις δεύτερες θέσεις, δύο στα 5 χλμ. (2004, 2005) και μία στα 10 χλμ. (2004) και δύο τρίτες στα 10 χλμ. (2004, 2005).
Επίσης συμμετέχει σε αγώνες μεγάλων θαλάσσιων διαδρομών. Κατάφερε να γίνει η πρώτη Ελληνίδα που διέσχισε τη Μάγχη το 2002 και η μοναδική γυναίκα που έχει κάνει το διπλό Διάπλου Μεσσηνιακού Κόλπου (Καλαμάτα-Κορώνη-Καλαμάτα) το 2004. Το 2010 διέσχισε τον πορθμό του Γιβραλτάρ. Έχει πάρει μέρος σε περισσότερους από 30 θαλάσσιους κολυμβητικούς αγώνες μεγάλων αποστάσεων στην Ελλάδα και την Ευρώπη.
Οικογενειακή και προσωπική ζωή
Η Σοφία Ψιλόλιγνου είναι απόφοιτη της ΑΣΟΕΕ και εργάζεται ως προϊσταμένη στη ΔΕΗ(είναι Βοηθός Διευθυντής στην Διεύθυνση Εσωτερικού Ελέγχου). Είναι παντρεμένη και μητέρα τριών παιδιών, δυο θυγατέρων και ενός αγοριού.
Ακρωτήριο Αποστόλου Ανδρέα
Ο Απόστολος Ανδρέας είναι ακρωτήριο της Κύπρου στην Επαρχία Αμμόχωστου. Είναι το ανατολικότερο σημείο της Κύπρου στη χερσόνησο της Καρπασίας, και οφείλει το όνομά του στην παράδοση που λέει ότι εκεί αποβιβάστηκε ο Απόστολος Ανδρέας.
Στη θέση κάστρο έχει ανασκαφεί προϊστορικός μικρός οικισμός. Η περιοχή του Ακρωτηρίου είναι σημαντικός τόπος ξεκούρασης για τα μεταναστευτικά πουλιά, κυρίως για υδρόβια και αρπαχτικά. Επίσης υπάρχουν πολλές μικρές βραχονησίδες, σε μία από αυτές, Κλείδες όπως ονομάζονται, έχει τοποθετηθεί φάρος από την εποχή της Αγγλοκρατίας.
Σε βραχώδη έκταση στα νότια του ακρωτηρίου κτίστηκε το 1867 η μονή του Αποστόλου Ανδρέα, στο μέρος όπου πιστεύεται ότι αποβιβάστηκε ο Απόστολος Ανδρέας. Η παράδοση αναφέρει ότι ο Άγιος με θαύμα φανέρωσε πηγή νερού. Μέχρι την Τούρκικη εισβολή του 1974 ήταν από τα σημαντικότερα προσκυνήματα της Κύπρου.
Δείτε επίσης
Αποστολου Ανδρεα Κατηγορία:Ριζοκάρπασο Κατηγορία:Ακραία σημεία της Κύπρου
Επαρχία Ερέδια
Η Επαρχία Ερέδια (ισπανικά: Provincia de Heredia) είναι μια επαρχία της Κόστα Ρίκα. Έχει έκταση 2.657,0 τ.χλμ. και πληθυσμό 264.474 κατοίκων (2007). Πρωτεύουσα είναι η Ερέδια. Άλλες σημαντικές πόλεις είναι η Σαν Φρανσίσκο και η Μερσέδες.
Γεωγραφία
Η Επαρχία Ερέδια βρίσκεται βόρεια της Κόστα Ρίκα. Συνορεύει στα δυτικά με τη Αλαχουέλα, στα νότια με τη Σαν Χοσέ, στα ανατολικά με τη Λιμόν και στα βόρεια με τη Νικαράγουα. Έχει έκταση 2.657,0 τ.χλμ.. Είναι σε έκταση η μικρότερη επαρχία της Κόστα Ρίκα.
Πόλεις
Οι τρεις μεγαλύτερες πόλεις είναι η Ερέδια, Σαν Φρανσίσκο και η Μερσέδες. Άλλες πόλεις είναι η Σαν Χοσέ δε λα Μοντάνια δε Μπάρβα, η Σάντο Ντομίνγκο, η Σάντα Μπάρμπαρα, η Σαν Ραφαέλ, η Σαν Ισίδρο, η Σαν Αντόνιο, η Σαν Χοακίν, η Σαν Πάμπλο και η Πουέρτο Βιέχο.
Καντόνια
Η Επαρχία Ερέδια διαιρείται σε 10 καντόνια:
Καντόνι (πρωτεύουσα)
Δημογραφία
Η Επαρχία Ερέδια είχε, σύμφωνα με την απογραφή του 2007, 264.474 κατοίκους. Είναι σε πληθυσμό η μικρότερη επαρχία της Κόστα Ρίκα. Έχει πυκνότητα 133,6 κατοίκων ανά τετραγωνικό χιλιόμετρο. Είναι κατά πυκνότητα η δεύτερη μεγαλύτερη επαρχία της Κόστα Ρίκα μετά την Καρτάγο.
Ημέρα του πατέρα
μικρογραφία|Πατρική συμβουλή, από τον Josephus Laurentius Dyckmas. Γιορτή του πατέρα ή ημέρα του πατέρα ονομάζεται η ετήσια κινητή εορτή προς τιμήν του πατέρα, των πατρικών δεσμών και γενικά της επιρροής των πατέρων στην κοινωνία. Στην Ελλάδα γιορτάζεται κάθε χρόνο την τρίτη Κυριακή του Ιουνίου, σε άλλες χώρες η ημερομηνία μπορεί να διαφέρει. Θεωρείται συμπληρωματική εορτή μαζί με τη γιορτή της μητέρας.
Ιστορικό
Το πρώτο νομοσχέδιο που πήγε στο αμερικανικό Κογκρέσο και αφορούσε στην επισημοποίηση της Γιορτής του Πατέρα το 1913 καταψηφίστηκε λόγω φόβων περί εμπορευματοποίησης της εορτής. Το 1916 ο πρόεδρος Γούντροου Ουίλσον επισκέφτηκε το Σπόουκεν όπου έκανε ομιλία για την Ημέρα του Πατέρα, καθώς και μία αποτυχημένη απόπειρα για την επισημοποίηση της γιορτής από το Κογκρέσο. Το 1924, ο πρόεδρος Κάλβιν Κούλιτζ πρότεινε επίσημα την καθιέρωση μιας ιδιαίτερης ημερομηνίας για τον εορτασμό του πατέρα στις Ηνωμένες Πολιτείες, χωρίς όμως να προβεί σε κάποια σχετική ενέργεια. Ύστερα από μερικές ακόμα αποτυχημένες προσπάθειες ανάδειξης της εορτής, το 1966 ο πρόεδρος Λίντον Τζόνσον εξέδωσε το πρώτο προεδρικό διάταγμα που τιμούσε επισήμως τους πατέρες, και καθιέρωνε την τρίτη Κυριακή του Ιουνίου ως Ημέρα του Πατέρα. Έξι χρόνια αργότερα, το 1972, ο πρόεδρος Ρίτσαρντ Νίξον οριστικοποίησε τη γιορτή ως μόνιμη εθνική εορτή των Ηνωμένων Πολιτειών Αμερικής.
Για να δείτε πότε εορτάζεται σε όλες τις χώρες του κόσμου μπορείτε να επισκεφθείτε τη σελίδα Father’s Day.
Χώρες εκτός Ελλάδας
Στην Ευρώπη η μέρα εορτασμού διαφέρει από χώρα σε χώρα. Για παράδειγμα στην Ιταλία, Ισπανία, και Πορτογαλία, γιορτάζεται στις 19 Μαρτίου, ημέρα του Αγίου Ιωσήφ στην Καθολική εκκλησία. Στη Γερμανία γιορτάζεται την ημέρα της Αναλήψεως και αρχικά συνδεόταν με την οικογενειακή έξοδο στη φύση και τη γιορτή της μπύρας. Στην Αυστραλία γιορτάζεται την πρώτη Κυριακή του Σεπτεμβρίου, η οποία είναι η πρώτη Κυριακή της άνοιξης στο νότιο ημισφαίριο. Στην Ταϊβάν, η ημέρα του πατέρα δεν είναι επίσημη αργία, αλλά γιορτάζεται ευρέως στις 8 Αυγούστου, δηλαδή την όγδοη ημέρα του όγδοου μήνα. Αυτό γιατί στα κινέζικα, δημιουργείται λογοπαίγνιο με την προφορά του αριθμού 8 δύο φορές bā-bā (八八), η οποία είναι παρόμοια με τη λέξη «μπαμπάς» bà-ba (爸爸).
Παραπομπές
Κατηγορία:Έθιμα π
Peugeot 108
Το Peugeot 108 είναι αυτοκίνητο πόλης της κατηγορίας Α, της γαλλικής αυτοκινητοβιομηχανίας Peugeot. Κατασκευάστηκε σε κοινές εγκαταστάσεις με τα συγγενικά Citroën C1 δεύτερης γενιάς και Toyota Aygo δεύτερης γενιάς, στο εργοστάσιο της Toyota Peugeot Citroën Automobile (TPCA) στο Κόλιν της Τσεχίας, από τις 12 Ιουνίου 2014 έως και το 2021, όπως είχε συμβεί και με τους προκατόχους Peugeot 107, Citroën C1 πρώτης γενιάς και Toyota Aygo πρώτης γενιάς. Συνολικά παρήχθησαν 427.968 αντίτυπα σειράς 108.
Ωστόσο, τον Νοέμβριο του 2018 ανακοινώθηκε ότι το 2021 η Toyota θα εξαγοράσει εξ ολοκλήρου το εργοστάσιο και θα διατηρήσει μόνο το Aygo (που διαχρονικά είχε ξεπεράσει, με διαφορά, σε πωλήσεις τα 108 και C1), και αυτό πυροδότησε έντονες φήμες, που τελικώς απεδείχθη ότι ήταν αληθινές, ότι τα 108 και C1 θα διακοπούν οριστικά στις αρχές του 2021, χωρίς να υπάρξει ποτέ μελλοντική γενιά τους, όπως και έγινε (ειδικότερα το C1 διακόπηκε τον Ιανουάριο του 2022). Αντιθέτως, εξελίχθηκε διάδοχος του Toyota Aygo, που εισήχθη στα τέλη του 2021, ως Toyota Aygo X. Η εξαγορά του εργοστασίου έγινε στις 1 Ιανουαρίου 2021 και πλέον η μονάδα παραγωγής ανήκει πλήρως στην Toyota Ευρώπης.
Εισαγωγή
thumb|left|Το σαλόνι ενός Peugeot 108 Collection TOP! 1.0 του 2019.
Κινητήρες
Το Peugeot 108 προσφέρθηκε με δύο 3-κύλινδρους σε σειρά (I3) κινητήρες βενζίνης:
Και οι δύο κινητήρες πληρούσαν τις ευρωπαϊκές προδιαγραφές καυσαερίων Euro 6. Αντίθετα με τον προκάτοχο 107, στο 108 δεν προσφέρθηκε έκδοση ντίζελ.
Τεχνικά στοιχεία
Σημείωση: Όπου 5ΜΤ: 5-τάχυτη χειροκίνητη μετάδοση (Μanual Τransmission) και όπου 5ΑΤ: 5-τάχυτη αυτόματη μετάδοση (Αutomatic Τransmission).
Πωλήσεις
Οι χρονολογίες δίνονται σε ημερολογιακά έτη και όχι σε σεζόν (model years).
Αντικατάσταση του 108
Λόγω της διαρκούς πτώσης στις πωλήσεις των μοντέλων της κατηγορίας A segment, η Peugeot προχώρησε στη διακοπή του μοντέλου το 2021 και, σύμφωνα με αναφορές από τη Γαλλία, θα αντικαταστήσει μελλοντικώς το 108 με ένα μικρό crossover, που μάλλον θα ονομαστεί 1008. Θα βασίζεται στην πλατφόρμα CMP του τότε Ομίλου PSA, κοινή με του crossover Peugeot 2008, θα είναι αποκλειστικά πεντάπορτο και θα έχει μήκος 4,15 μέτρα, δηλαδή 15 εκατοστά μικρότερο από το 2008, αλλά 67,5 εκατοστά μεγαλύτερο από το 108. Πιθανότατα θα φέρει τον κινητήρα 1.2 λίτρων 3-κύλινδρο turbo βενζίνης PureTech σε διάφορες εκδόσεις ιπποδύναμης, ενώ μάλλον δεν θα υπάρξει κινητήρας ντίζελ. Ωστόσο, είναι αρκετά πιθανό να διατεθεί και σε αμιγώς ηλεκτροκίνητη έκδοση.
Εξωτερικοί σύνδεσμοι
Κατηγορία:Μοντέλα Peugeot Κατηγορία:Αυτοκίνητα πόλης Κατηγορία:Γαλλικά αυτοκίνητα
Σέρχιο Ντανιέλ Πόνσε
Καριέρα
Κατά το διάστημα 2004-2008, αγωνιζόταν στην Τσακαρίτα Τζούνιορς, ενώ αποκτήθηκε ως δανεικός για την αγωνιστική περίοδο 2008-09 από την ομάδα του Πανθρακικού Κομοτηνής, έχοντας μια καλή παρουσία με την ομάδα της Θράκης στην Σούπερ Λίγκα με 25 συμμετοχές και 2 γκολ.Το καλοκαίρι του 2009 επέστρεψε στην Τσακαρίτα Τζούνιορς μετά την άνοδο της ομάδας στην Πρίμερα Ντιβιζιόν της Αργεντινής. Το καλοκαίρι του 2010 υπέγραψε συμβόλαιο συνεργασίας με την Ντεπορτίβο Μόρον. Τον Αύγουστο του 2011 επέστρεψε στην Κομοτηνή και τον Πανθρακικό υπογράφοντας συμβόλαιο συνεργασίας ενός έτους. Με την ομάδα του Πανθρακικού αναδείχθηκε πρωταθλητής στην Β΄ Εθνική ποδοσφαίρου ανδρών 2011-12. Την επόμενη σεζόν, ο Αργεντινός μεσοεπιθετικός συμφώνησε με την ομάδα της Λάρισα και υπέγραψε συμβόλαιο διάρκειας ενός έτους. Μέτα το τέλος της συνεργασίας του με την Λάρισα ο Αργεντινός μέσος υπέγραψε συμβόλαιο συνεργασίας 2 ετών με τον Ολυμπιακό Βόλου. Άλλαξε ομάδα τον Ιανουάριο του 2014 όταν και μετακόμισε στον Πύργο και τον Πανηλειακό.
Πηγές-εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Τσακαρίτα Τζούνιορς Κατηγορία:Ποδοσφαιριστές Πανθρακικού Κατηγορία:Ποδοσφαιριστές Α.Ε. Λάρισας Κατηγορία:Ποδοσφαιριστές Ολυμπιακού Βόλου Κατηγορία:Ποδοσφαιριστές Α.Ο. Πανηλειακού Κατηγορία:Ποδοσφαιριστές Παναιγιάλειου Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ξένοι ποδοσφαιριστές στην Ελλάδα
Γιώργος Κουμουτσάκος
Ο Γιώργος Κουμουτσάκος (Αθήνα, 17 Σεπτεμβρίου 1961) είναι Έλληνας πολιτικός επιστήμονας, διπλωμάτης, πρώην βουλευτής του Ελληνικού Κοινοβουλίου, πρώην αναπληρωτής υπουργός και πρώην ευρωβουλευτής της Νέας Δημοκρατίας.
Βιογραφικά στοιχεία
Αποφοίτησε από το Λεόντειο Λύκειο το 1979 και άρχισε τις σπουδές του στις Πολιτικές Επιστήμες, στο Πάντειο Πανεπιστήμιο Κοινωνικών και Πολιτικών Επιστημών, ενώ στη συνέχεια έκανε μεταπτυχιακές σπουδές σε θέματα Διπλωματίας στη Νομική Σχολή του Πανεπιστημίου του Στρασβούργου και Διεθνούς Πολιτικής στο Πανεπιστήμιο των Βρυξελλών.
Από το 1995 έως και το 1997 υπηρέτησε στο Γραφείο του Προέδρου της Ελληνικής Δημοκρατίας Κωστή Στεφανόπουλου. Στη συνέχεια και μέχρι το 2001, ήταν μέλος της Αντιπροσωπείας της Ελλάδος στην Ευρωπαϊκή Ένωση. Από το 2001 έως και το 2003 διετέλεσε υπεύθυνος για θέματα διμερών σχέσεων, ελληνικής μειονότητας και σχέσεων Ευρωπαϊκής Ένωσης - Αλβανίας στην Ελληνική Πρεσβεία στα Τίρανα. Από το 2003 έως το 2004 διετέλεσε Επικεφαλής του Γραφείου του Υπουργού Εξωτερικών Πέτρου Μολυβιάτη.
Στις περιφερειακές εκλογές του 2014, κατήλθε ως υποψήφιος Περιφερειάρχης Αττικής με τον συνδυασμό «180 μοίρες - η Αττική αλλάζει πρόσωπο». Στον πρώτο γύρο των εκλογών συγκέντρωσε ποσοστό 14,08%, το οποίο δεν του εξασφάλισε την συμμετοχή του στον δεύτερο γύρο. Εξελέγη μέλος του Περιφερειακού Συμβουλίου Αττικής.
Βουλή των Ελλήνων
Εξελέγη για πρώτη φορά βουλευτής Β' Αθηνών, στις βουλευτικές εκλογές της 25ης Ιανουαρίου 2015 και για δεύτερη φορά στις 20 Σεπτεμβρίου 2015.
Στις 6 Νοεμβρίου 2015, κατά τη διάρκεια συμμετοχής του σε συγκέντρωση διαμαρτυρίας της Παμποντιακής Ομοσπονδίας Ελλάδας, δέχθηκε λεκτική και σωματική επίθεση από μερικούς διαδηλωτές. Ο πρόεδρος της ομοσπονδίας καταδίκασε την ενέργεια αυτή. Η συγκέντρωση διαμαρτυρίας είχε ως σημείο αφετηρίας τις πρότερες δηλώσεις του τότε υπουργού Παιδείας, Νίκου Φίλη, στις οποίες χαρακτήρισε την γενοκτονία των Ελλήνων του Πόντου ως εθνοκάθαρση.
Στις 13 Ιανουαρίου 2016, με απόφαση του προέδρου της ΝΔ, Κυριάκου Μητσοτάκη, ανέλαβε εκπρόσωπος τύπου της Νέας Δημοκρατίας, θέση την οποία κατείχε μέχρι τον ορισμό της νέας "σκιώδους κυβέρνησης" της ΝΔ οπότε και ανέλαβε υπεύθυνος του Τομέα Κοινοβουλευτικού Έργου του Υπουργείου Εξωτερικών.
Στις εκλογές του 2019 εξελέγη βουλευτής για την εκλογική περιφέρεια Β1' Βόρειου Τομέα Αθηνών, λαμβάνοντας 34.257 ψήφους στην 4η εκλόγιμη θέση.
Στις 9 Ιουλίου διορίστηκε ως Αναπληρωτής Υπουργός Προστασίας του Πολίτη αρμόδιος για την Μεταναστευτική Πολιτική στην κυβέρνηση του Κυριάκου Μητσοτάκη. Στις 15 Ιανουαρίου 2020, τοποθετήθηκε με απόφαση του Πρωθυπουργού, ως Αναπληρωτής Υπουργός Μετανάστευσης και Ασύλου, ως επικεφαλής στο νέο Υπουργείο.
Πετρίτσι Μεσσηνίας
Το Πετρίτσι είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας. Με βάση την Απογραφή του 2011, έχει 149 μόνιμους κατοίκους.
Γιώργος Κουμουτσάκος
Βουλή των Ελλήνων
Στις εκλογές του Μαΐου 2023, επανεξελέγη βουλευτής για την εκλογική περιφέρεια Β1' Βόρειου Τομέα Αθηνών, λαμβάνοντας 26.501 ψήφους στην 8η εκλόγιμη θέση. Στις εκλογές του Ιουνίου 2023, δεν κατάφερε να επανεκλεγεί στο βουλευτικό αξίωμα, ερχόμενος ως πρώτος επιλαχών.
Πετρίτσι Μεσσηνίας
Πληροφορίες
Το Πετρίτσι ανήκει στην Κοινότητα Πετριτσίου, υπάγεται στη Δημοτική Ενότητα Βουφράδος, με έδρα το Χατζή και βρίσκεται σε υψόμετρο 381 μέτρων. Το 1689 σε Ενετική Απογραφή, αναφέρεται ως Αρναούταλη, όνομα που θα διατηρήσει μέχρι το 1927.
Γιώργος Κουμουτσάκος
Εξωτερικοί σύνδεσμοι
Κατηγορία:Ευρωβουλευτές εκλεγμένοι με τη Νέα Δημοκρατία Κατηγορία:Έλληνες διπλωμάτες Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Β΄ Αθηνών Κατηγορία:Πρόεδροι Περιφερειακών Παρατάξεων Κατηγορία:Περιφερειακοί Σύμβουλοι ανά την Ελλάδα Κατηγορία:Ευρωβουλευτές της Ελλάδας εκλεγμένοι την περίοδο 2009-2014 Κατηγορία:Βουλευτές Β1' Βόρειου Τομέα Αθηνών Κατηγορία:Έλληνες αναπληρωτές υπουργοί Μετανάστευσης και Ασύλου Κατηγορία:Έλληνες πολιτικοί του 21ου αιώνα
Πετρίτσι Μεσσηνίας
Γιορτή κρασιού
Κάθε χρόνο στο Πετρίτσι γίνεται η “Γιορτή του Κρασιού”, όπου προδφέρεται δωρεάν κρασί, διάφοροι μεζέδες και γίνεται γλέντι με ορχήστρα.
Τατζ Μαχάλ
Το Ταζ Μαχάλ (Taj Mahal) είναι κτιριακό συγκρότημα που βρίσκεται στην Ινδία, κτισμένο στη νότια όχθη του ποταμού Γιαμούνα κοντά στη πόλη Άγκρα. Το συγκρότημα αναπτύσσεται γύρω από το μαυσωλείο που ανήγειρε ο Σαχ Τζαχάν Μογγόλος αυτοκράτορας (Σάχης) προκειμένου να τιμήσει τη πολυαγαπημένη του σύζυγο Μουμτάζ Μαχάλ που πέθανε το 1631 κατά τη διάρκεια τοκετού.
Πετρίτσι Μεσσηνίας
Παραπομπές
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Μεσσήνης
Τατζ Μαχάλ
Για την ανέγερσή του, που έγινε σε σχέδια ομάδας αρχιτεκτόνων από την Ινδία, το σημερινό Πακιστάν και άλλα μέρη της Ασίας, απασχολήθηκαν 20.000 εργάτες που ξεκίνησαν το 1632 δουλεύοντας καθημερινά, για να το ολοκληρώσουν το 1649. Πλην όμως για να ολοκληρωθούν όλα τα κτίσματα του συγκροτήματος χρειάστηκαν 22 χρόνια.
Η έκταση που καταλαμβάνει το κυρίως μαυσωλείο και όλο το συγκρότημα είναι ένα ορθογώνιο με διαστάσεις 580×350 μέτρα, με τετράγωνο κήπο στο κέντρο που πλαισιώνεται από δύο άλλα μικρότερα επιμήκη κτίρια προσανατολισμένα κατά διεύθυνση Βορρά - Νότου. Επί της νότιας πλευράς του όλου συγκροτήματος βρίσκεται η κύρια πύλη του συγκροτήματος που είναι από ψαμμίτη. Η βόρεια πλευρά του συγκροτήματος περιλαμβάνει το Μαυσωλείο και καταλήγει στην όχθη του ποταμού Γιαμούνα. Δεξιά του Μαυσωλείου έχει ανεγερθεί τζαμί και αριστερά κτίριο ομοιόμορφο με το τζαμί, λεγόμενο τζαβάμπ, που διατηρεί την αισθητική αρχιτεκτονική ισορροπία. Το όλο συγκρότημα περικλείεται από ψηλό τειχικό περίβολο που φέρει ανά διαστήματα οκταγωνικούς πυργίσκους. Έξω δε από τον περίβολο αυτό και προς νότο βρίσκονται τα βοηθητικά κτίσματα της φρουράς καθώς και σταύλοι.
Χρωματικά το Μαυσωλείο είναι κτισμένο από λευκό μάρμαρο που έρχεται σε αντίθεση με τα δύο παραπλήσια κτίρια, το τέμενος και το τζαβάμπ, που είναι κτισμένα από κόκκινο ψαμμίτη. Το κυρίως κτίσμα του Μαυσωλείου βρίσκεται σε μαρμάρινο βάθρο ύψους 7 μέτρων ενώ σε κάθε πλευρά φέρει λοξές γωνιώδεις κατασκευές στις οποίες υπερέχει ανά μια τεράστια τοξοειδής πύλη ύψους 33 μέτρων. Εσωτερικά ο κυρίως χώρος του αποτελεί οκταγωνικό θάλαμο με ανάγλυφες διακοσμήσεις, στο κέντρο του οποίου βρίσκονται τα δύο κενοτάφια του Σάχη και της αγαπημένης του Μαχάλ που περιβάλλονται από διάτρητο μαρμάρινο κιγκλίδωμα. Αμέσως μετά αυτών και στο επίπεδο του κήπου βρίσκονται οι πραγματικοί τάφοι τους. Το Ταζ Μαχάλ επιστέφεται από ένα διπλό θόλο (τρούλο) βολβοειδούς μορφής από ίδιο λευκό υλικό.
Το Ταζ Μαχάλ σήμερα θεωρείται ένα από τα σημαντικότερα αρχιτεκτονικά δημιουργήματα παγκοσμίως, δείγμα της ινδομογγολικής αρχιτεκτονικής, που περιλαμβάνεται στα Μνημεία της Παγκόσμιας Κληρονομιάς.
Θάνατοι το 1951
Χωρίς γνωστή ημερομηνία θανάτου
Κατηγορία:1951
Στέλιος Κουκουναράς
Ο Στέλιος Κουκουναράς (Stelios Coucounaras) είναι Συνθέτης κλασσικής μουσικής και συγγραφέας, γεννήθηκε στην Αθήνα στις 12.5.1936, από γονείς Μικρασιάτες.
Βιογραφία
Πρώτα συστηματικά μαθήματα πιάνου και θεωρίας πήρε από την Μαρία Πουλάκη, αδελφή του Διευθυντού της Κρατικής Ορχήστρας Αθηνών, Φιλοκτήτη Οικονομίδη.
Ακολούθως διδάχθηκε αρμονία, αντίστιξη και μορφολογία από τον Μάριο Βάρβογλη, ενώ παραλλήλως ενεγράφη στην Νομική Σχολή του Πανεπιστημίου Αθηνών, την οποία όμως μετά δυο έτη εγκατέλειψε, για να συνεχίσει τις μουσικές του σπουδές στην Ανωτάτη Μουσική Ακαδημία του Αμβούργου.
Εκεί μελέτησε σύνθεση με τον Ernst-Gernot Klussmann, ο οποίος ως συνεργάτης του Richard Strauss είχε μεταγράψει τις δυο τελευταίες του όπερες, συμφωνική jazz με τον Werner Fritsch και πιάνο με τον Willi Schulz-Klingstroem. Παραλλήλως σε ειδικά σεμινάρια της Ακαδημίας παρακολούθησε τις ποικίλες μορφές γραφής του 12-φθογγου συστήματος, το σύστημα του P. Hindemith; και το σύνολο των τότε νεωτεριστικών φάσεων, στοιχεία των οποίων σποραδικώς χρησιμοποίησε και στις δικές του συνθέσεις, ως ηχόχρωμα.
Ήδη από τις αρχές της δεκαετίας του 1960 άρχισε να ωριμάζει μέσα του η πεποίθηση, ότι μόνον μια, υπό την ευρύτατη έννοια επιστροφή στα τονικά κέντρα θα μπορούσε να εγγυηθεί μιαν ιστορική συνέχεια στην σύγχρονη Μουσική, και όχι ο εκ προοιμίου αποκλεισμός όλων όσων έγιναν στο παρελθόν, οι ατέρμονες πειραματισμοί στους χώρους της ατονικότητας, αλλά και η κυνική αντιμετώπιση του κοινού των συναυλιών, το οποίο θα όφειλε πλέον να συνηθίσει στο “who cares if you hear or not.”
Την δε γνώμη του Ernst Krenek, ότι οι συνθέτες οφείλουν να είναι ευγνώμονες στο 12-φθογγο σύστημα, γιατί αυτό τους απάλλαξε από την τυραννία (!) της εμπνεύσεως, την χαρακτήρισε ως διαστροφή του σκέπτεσθαι (perversion of thinking). Οι απόψεις αυτές του Κουκουναρά βρήκαν απήχηση σε κορυφαία ραδιοφωνικά συστήματα, όπως η Βαυαρική Ραδιοφωνία, η Βορειογερμανική Ραδιοφωνία, η Βασιλική Σουηδική Ραδιοφωνία, αλλά και η Ελληνική Ραδιοφωνία όπου και του αφιέρωσαν εκτεταμένες παρουσιάσεις.
Το 2002 κορυφαίοι καλλιτέχνες του φεστιβάλ του Bayreuth του ανέθεσαν την μεταγραφή έργων του Μπράμς και του Βάγκνερ, τα οποία εκτελέστηκαν κατά την διάρκεια του φεστιβάλ, στην βίλλα Wahnfried, το σπίτι όπου έζησε και απέθανε ο Ριχάρδος Βάγκνερ, και στο φεστιβάλ του Zeilitzheimer.
Το 2004 το Ανώτατο Μουσικό Συμβούλιο της Γερμανίας, κατόπιν συστάσεως, του επίτιμου προέδρου του, του καθηγητού, δόκτορος Β. Κρύτσφελντ, τον προσκάλεσε να συμμετάσχει ως ομιλητής σε μια σειρά διαλέξεων στις γερμανικές Μουσικές Ακαδημίες με αντικείμενο το μέλλον της σύγχρονης κλασσικής μουσικής. thumb|Stelios Coucounaras Συνθέσεις του Στέλιου Κουκουναρά έχουν παιχθεί στην Ελλάδα (Ελληνική Ραδιοφωνία, Καμεράτα Αθηνών, Ωδείο Νάκα, κ.α.) σε πολλές Ευρωπαϊκές χώρες, στις Η.Π.Α. και το Ισραήλ. Είναι μέλος της Ενώσεως Ελλήνων Μουσουργών και μέλος της Ενώσεως Γερμανών Μουσουργών.
Στίς 8-12-2014 του απονεμήθηκε τιμητική διάκριση Μουσικολογικού Συγγράμματος 2014 της Ενώσεως Ελλήνων Θεατρικών και Μουσικών Κριτικών για το βιβλίο "Λαικισμός και Μουσική, Μπλουζ, ροκ, ρεμπέτικο. Τρεις μυθολογίες, μια αληθινή, δύο κάλπικες". thumb|Stelios Coucounaras in Recording Studio of the National Theater in Prague
Παραπομπές
Κατηγορία:Έλληνες συνθέτες κλασικής μουσικής Κατηγορία:Έλληνες συγγραφείς
Defender (άλμπουμ)
Το Defender είναι το δέκατο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Ιούλιο του 1987 μέσω της δισκογραφικής εταιρείας "Capo Records". Ο δίσκος επανεκδόθηκε σε μορφή CD στις 12 Δεκεμβρίου 2000 από την "Buddha Records" με δύο επιπλέον τραγούδια, τα "Seems To Me" και "No Peace for the Wicked".
Το "Defender" ήταν ο πρώτος δίσκος του Γκάλαχερ μετά από πέντε χρόνια, διάστημα κατά το οποίο περιόδευε συνεχώς ανά τον κόσμο με το προσωπικό του σχήμα, ενώ ήταν από τους πρώτους καλλιτέχνες οι οποίοι έδωσαν συναυλίες σε κομμουνιστικές χώρες του Ανατολικού μπλοκ.
Αυτή ήταν η πρώτη του κυκλοφορία μέσω της δικής του δισκογραφικής εταιρείας, την οποία δημιούργησε θέλοντας να έχει ο ίδιος τον έλεγχο των ηχογραφήσεων και των κυκλοφοριών του. Παρ' όλη την πτώση των πωλήσεων σε σύγκριση με τα άλμπουμ τα οποία κυκλοφόρησε στα τέλη της δεκαετίας του '70, το "Defender" βραβεύθηκε ως ασημένιο από την British Phonographic Industry, το 2005.
Τραγούδια
1. Kickback City (Gallagher) - 4:51
2. Loanshark Blues (Gallagher) - 4:29
3. Continental Op (Gallagher) - 4:34
4. I Ain't No Saint (Gallagher) - 5:00
5. Failsafe Day (Gallagher) - 4:25
6. Road to Hell (Gallagher) - 5:31
7. Doing Time (Gallagher) - 4:08
8. Smear Canpaign (Gallagher) - 4:49
9. Don't Start Me Talkin'  (Gallagher) - 3:37
Θέσεις τσαρτ
Defender (άλμπουμ)
Επίσημη κυκλοφορία: 1 Ιουλίου 1987
Βραβεία
Defender (άλμπουμ)
Οι μουσικοί
Οι μουσικοί οι οποίοι συμμετείχαν στις ηχογραφήσεις του "Defender" είναι οι εξής:
Πηγές
Κατηγορία:Δισκογραφία του Ρόρι Γκάλαχερ Κατηγορία:Άλμπουμ του 1987
Ερέδια
Η Ερέδια (ισπανικά: Heredia) είναι μια πόλη της Κόστα Ρίκα. Είναι η πρωτεύουσα της Επαρχίας Ερέδια. Έχει πληθυσμό 42.600 κατοίκων.
Γεωγραφία
Η Ερέδια βρίσκεται κεντρικά της Κόστα Ρίκα και νότια της Επαρχίας Ερέδια. Βρίσκεται νότια της Άνχελες, βορειοανατολικά της Εσμεράλδα, νοτιοδυτικά της Γκουαγιαμπάλ και βορειοανατολικά της Σαν Φερνάντο.
Κλίμα
Το κλίμα της Ερέδιας είναι τροπικό.
Δημογραφία
Η Ερέδια είχε σύμφωνα με την απογραφή του 2006 42.600 κατοίκους.
Εξωτερικοί σύνδεσμοι
Ερεδια Ερεδια
Πολυφωσφορικά
Πολυφωσφορικά (αγγλ. Polyphosphates) ή αλλιώς πολυφωσφορικές ενώσεις είναι χημικώς τα άλατα (salts) ή οι εστέρες (esters) των πολυμερικών οξυανιόντων που σχηματίζονται από το τετραεδρικό PO4 (φωσφορικό ανιόν), που ως δομικές μονάδες ενώνονται συνεχώς μεταξύ τους με κοινή διαμοίραση ατόμων οξυγόνου. Δύνανται να σχηματίζουν και γραμμικές και κυκλικές πολυενώσεις.
Στη βιολογία, οι πολυφωσφορικοί εστέρες, δισφωσφορική αδενοσίνη (ADP) και δισφωσφορική αδενοσίνη (ATP), σχετίζονται άμεσα με την αποθήκευση της ενέργειας. Μια ομάδα πολυφωσφορικών ενώσεων έχουν βρει σημαντικές εφαρμογές στον καθαρισμό των αστικών υδάτων μέσω της συγκράτησης επιβλαβών μετάλλων
Άλλα πολυφωσφορικά όπως λ.χ. η τριφωσφορική γουανοσίνη (GTP), η τριφωσφορική κυτιδίνη (CTP), και η τριφωσφορική ουριδίνη (UTP) είναι σημαντικά νουκλεοτίδια που σχετίζονται με τη σύνθεση πρωτεϊνών και λιπιδίων στον οργανισμό και τον μεταβολισμό των υδατανθράκων. Επίσης, πολυφωσφορικά χρησιμοποιούνται κατά κόρον ως πρόσθετα σε τρόφιμα (food additives), τυπικά με τη σήμανση Ε452. Ουσιαστικά είναι πολυφωσφορικά άλατα του νατρίου, του καλίου και του ασβεστίου και παράγονται με συνθετικό τρόπο, από τα αντίστοιχα ανθρακικά άλατα και το φωσφορικό οξύ, με συνηθισμένες χρήσεις ως: χηλικά αντιδραστήρια, σταθεροποιητικά και γαλακτωματοποιητές. Πρόσφατα έχει παρατηρηθεί ότι ένα πρόβλημα, που δημιουργήθηκε με τα φωσφορικά άλατα, ιδίως σε ασθενείς με νεφρικά προβλήματα που έπασχαν από υψηλό ποσοστό καρδιαγγειακών παθήσεων.
Βαλέτα ΦΚ
Η Βαλέτα ΦΚ (μαλτέζικα: Valletta FC) είναι μια ποδοσφαιρική ομάδα από τη Βαλέτα, Μάλτα. Η ομάδα ιδρύθηκε το 1943 από τη συγχώνευση των Βαλέτα Πρέστονς, Βαλέτα Σαιντ Πολς και Βαλέτα Γουνάιτεντ. Έχει αναδειχθεί 22 φορές πρωταθλήτρια Μάλτας, 13 φορές κυπελλούχος ενώ έχει κατακτήσει και 10 φορές το Σούπερ Καπ.
Τίτλοι-διακρίσεις
1 Σαν Βαλέτα Γιουνάιτεντ.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1943  Κατηγορία:Βαλέτα
Κοινότητα Κοντομαρίου
Η Κοινότητα Κοντομαρίου είναι κοινότητα του Δήμου Πλατανιά στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Κοντομαρίου. Εκτός από την έδρα της, περιλαμβάνει και τους οικισμούς Κοιλάδα, Μετόχι και Ξηροκάμπι. Η απογραφή του 2011 αναφέρει:
Παραπομπές
Κατηγορία:Δήμος Πλατανιά
Μιχαήλ Τόμσκι
Ο Μιχαήλ Πάβλοβιτς Τόμσκι (ρωσικά: Михаи́л Па́влович То́мский, γεννημένος Μιχαήλ Πάβλοβιτς Γεφρέμοφ, μερικές φορές μεταφράζεται Εφρέμοφ: Михаи́л Па́влович Ефре́мов, 31 Οκτωβρίου 1880 – 22 Αυγούστου 1936) ήταν εργάτης εργοστασίου, συνδικαλιστής και Μπολσεβίκος ηγέτης. Ήταν ο Σοβιετικός ηγέτης του Παν-Ρωσικού Κεντρικού Συμβουλίου Συνδικάτων.
Ο Τόμσκι προσπάθησε να δημιουργήσει ένα σωματείο στο εργοστάσιο που εργαζόταν στην Αγία Πετρούπολη, με αποτέλεσμα να απολυθεί.
Τα πρώτα χρόνια (1880 – 1920)
Γεννημένος στο Κολπίνο, του Κυβερνείου της Αγίας Πετρούπολης από οικογένεια της κατώτερης μεσαίας τάξης, Ρωσικής εθνικότητας, ο Τόμσκι μετακόμισε στην Εσθονία (τότε τμήμα της Ρωσικής Αυτοκρατορίας) και αναμίχθηκε στην Επανάσταση του 1905. Βοήθησε να δημιουργηθεί το Σοβιέτ Ρέβελ (Τάλιν) των Εργατών Βουλευτών και το Συνδικάτο Μεταλλεργατών Ρέβελ. Ο Τόμσκι συνελήφθη και εκτοπίστηκε στη Σιβηρία.
Δραπέτευσε και επέστρεψε στην Αγία Πετρούπολη, όπου έγινε πρόεδρος του Σωματείου Χαρακτών και Χρωμολιθογράφων.
Σταδιοδρομία (1920 – 1928)
Εξελέγη στην Κεντρική Επιτροπή τον Μάρτιο του 1919, στο Οργκμπούρο το 1921 και πάλι στην Κεντρική Επιτροπή του Κομμουνιστικού Κόμματος τον Απρίλιο του 1922.
Ο Τόμσκι ήταν σύμμαχος του Νικολάι Μπουχάριν και του Αλεξέι Ρίκοφ, ο οποίος ηγήθηκε της μετριοπαθούς (ή δεξιάς) πτέρυγας του Κομμουνιστικού Κόμματος τη δεκαετία του 1920. Μαζί, συμμάχησαν με τη φατρία του Ιωσήφ Στάλιν και τον βοήθησαν να εκκαθαρίσει την Ενωμένη Αντιπολίτευση – με ηγέτες τους Λέοντα Τρότσκι, Λεβ Κάμενεφ και Γκριγκόρι Ζινόβιεφ – από το Κόμμα κατά τη διάρκεια της πάλης που ακολούθησε τον θάνατο του Λένιν το 1924.
Θάνατος (1928 – 1936)
Το 1928 ο Στάλιν κινήθηκε εναντίον των πρώην συμμάχων του, συντρίβοντας τους Μπουχάριν, Ρίκοφ και Τόμσκι στη συνεδρίαση της Ολομέλειας της Κεντρικής Επιτροπής τον Απρίλιο του 1929, αναγκάζοντας τον Τόμσκι να παραιτηθεί από τη θέση του ηγέτη του συνδικαλιστικού κινήματος τον Μάιο του 1929. Ο Τόμσκι έγινε υπεύθυνος της Σοβιετικής χημικής βιομηχανίας, μια θέση που κατείχε μέχρι το 1930. Δεν επανεξελέγη στο Πολιτμπιρό μετά το 16ο Συνέδριο του Κομμουνιστικού Κόμματος τον Ιούλιο του 1930, αλλά παρέμεινε τακτικό μέλος της Κεντρικής Επιτροπής μέχρι το επόμενο Συνέδριο τον Ιανουάριο του 1934, όταν υποβιβάστηκε σε αναπληρωματικό (χωρίς ψήφο) μέλος. Ο Τόμσκι διηύθυνε τον Κρατικό Εκδοτικό Οίκο από τον Μάιο του 1932 μέχρι τον Αύγουστο του 1936, όταν κατηγορήθηκε για τρομοκρατικές διασυνδέσεις κατά την Πρώτη Δίκη της Μόσχας των Ζινόβιεφ και Κάμενεφ. Προκειμένου να μην συλληφθεί από την NKVD, ο Τόμσκι αυτοκτόνησε με πιστόλι στην ντάτσα του στο Μπόλσοβο, κοντά στη Μόσχα. Κατηγορήθηκε μετά θάνατον για εσχάτη προδοσία και άλλα εγκλήματα κατά την τρίτη (Μάρτιος 1938) δίκη παρωδία των Μπουχάριν, Ρίκοφ και άλλων. Η Σοβιετική κυβέρνηση απάλλαξε τον Τόμσκι από όλες τις κατηγορίες κατά την περεστρόικα, το 1988.
Αγία Ειρήνη Φωκίδας
Η Αγία Ειρήνη είναι οικισμός της τοπικής κοινότητας Καλλιθέας, της δημοτικής ενότητας (τέως δήμου) Τολοφώνος, του δήμου Δωρίδας, της περιφερειακής ενότητας (τέως νομού) Φωκίδος, στην περιφέρεια Στερεάς Ελλάδας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Δωρίδας του νομού Φωκίδας, στο γεωγραφικό διαμέρισμα Στερεάς Ελλάδας.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Καλλιθέας του νομού Φωκίδας. Με το ΦΕΚ 244Α - 04/12/1997 αποσπάστηκε από την κοινότητα Καλλιθέας και προσαρτήθηκε στον δήμο Τολοφώνος. Με το ΦΕΚ 87Α - 07/06/2010 αποσπάστηκε από τον δήμο Τολοφώνος και προσαρτήθηκε στον δήμο Δωρίδας.
Πηγές
Κατηγορία:Χωριά του νομού Φωκίδας Κατηγορία:Δήμος Δωρίδος Κατηγορία:Παραλίες της Φωκίδας
Σπύρος Τσιλιγγίρης
Παραπομπές
Τσιλιγγίρης Τσιλιγγίρης
Σάββας Γκέντσογλου
Σταδιοδρομία σε συλλόγους
Ξεκίνησε από τις ακαδημίες της ΑΕΚ και το 2007 προωθήθηκε στην πρώτη ομάδα, με την οποία όμως δεν είχε επίσημες συμμετοχές και δόθηκε δανεικός στην Παναχαϊκή στη Γ΄ Εθνική, ενώ την περίοδο εκείνη είχε υπάρξει ενδιαφέρον από την ιταλική Μπρέσια. Τον Ιανουάριο του 2008 παραχωρήθηκε δανεικός στη Νέα Ιωνία που αγωνιζόταν στο περιφερειακό πρωτάθλημα για να επιστρέψει στην ΑΕΚ το καλοκαίρι του 2008.
Τον Ιανουάριο του 2012 έλυσε τη συνεργασία του με την ΑΕΚ για να συνεχίσει την καριέρα του στην ιταλική Σαμπντόρια. Στην ομάδα της Γένοβας ωστόσο πραγματοποίησε μόλις 5 συμμετοχές πρωταθλήματος καθώς στα δύο χρόνια παρουσίας του εκεί αγωνίστηκε κυρίως ως δανεικός σε Λιβόρνο και Σπέτσια.
Φαρμάν
thumb|300px|Αφίσα της εποχής thumb|300px|Διπλάνο MF.7 Longhorn, στην [[Πρέβεζα το 1912]] thumb|[[Farman F.230|Farman F.354 (1937)]] Η Φαρμάν (Farman Aviation Works) ήταν αεροναυτική επιχείρηση που ιδρύθηκε και αναπτύχθηκε από τους αδερφούς Ανρί και Μωρίς Φαρμάν. Σχεδίασαν και κατασκεύασαν αεροσκάφη από το 1908 έως το 1936. Κατά τη διάρκεια της εθνικοποίησης της Γαλλικής αεροδιαστημικής βιομηχανίας της, η Farman ενσωματώθηκε στη Société Nationale de Constructions Aéronautiques du Centre (SNCAC).
Σάββας Γκέντσογλου
Σταδιοδρομία σε συλλόγους
Στις 12 Ιουνίου 2021 ανακοινώθηκε από τη Λαμία, έχοντας υπογράψει διετές συμβόλαιο.
Φαρμάν
Το 1941 οι αδερφοί Φαρμάν επανίδρυσαν την εταιρία με την επωνυμία Société Anonyme des Usines Farman (SAUF), όμως τρία χρόνια αργότερα απορροφήθηκε από την Sud-Ouest. Ο γιος του Μωρίς, Μαρσέλ Φαρμάν, επανίδρυσε την SAUF το 1952, όμως η προσπάθειά του αποδείχθηκε ανεπιτυχής και η εταιρία διαλύθηκε το 1956.
Σάββας Γκέντσογλου
Σταδιοδρομία σε συλλόγους
Τον Ιούλιο του 2023, υπέγραψε μονοετές συμβόλαιο με τον Α.Ο. Καβάλας στη Γ' Εθνική.
Φαρμάν
Οι αδερφοί Φαρμάν κατασκεύασαν περισσότερους από 200 τύπους αεροσκαφών μεταξύ του 1908 και 1941.
Σάββας Γκέντσογλου
Διεθνής σταδιοδρομία
Είναι διεθνής με τις εθνικές Παίδων, Νέων, με την οποία είχε αγωνιστεί στα προκριματικά του ευρωπαϊκού πρωταθλήματος, αλλά δεν συμμετείχε στην τελική φάση της διοργάνωσης, καθώς και με την Ελπίδων.
Προσωπική ζωή
Από το 2013 μέχρι το 2018 ήταν ζευγάρι με την Αγγελική Ηλιάδη και απέκτησαν έναν γιό, τον Βασίλη (γενν. 2014).
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Παναχαϊκής Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές ΟΚ Σαμπντόρια Κατηγορία:Ποδοσφαιριστές Σέριε Α Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές ΑΣ Λιβόρνο Κάλτσιο Κατηγορία:Ποδοσφαιριστές Σπέτσια Κάλτσιο 1906 Κατηγορία:Ποδοσφαιριστές Σέριε Β Κατηγορία:Ποδοσφαιριστές Εργοτέλη Κατηγορία:Ποδοσφαιριστές ΑΣ Μπάρι Κατηγορία:Ποδοσφαιριστές Χάιντουκ Σπλιτ Κατηγορία:Ποδοσφαιριστές Πρβα Λίγκα Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Ποδοσφαιριστές ΠΑΣ Λαμίας
Περιβαλλοντολόγος
Ως Περιβαλλοντολόγος ορίζεται ο επιστήμονας με αντικείμενο τις Περιβαλλοντικές Επιστήμες.
Το Επάγγελμα του Περιβαλλοντολόγου ανήκει στα Πράσινα Επαγγέλματα.
Η κλιματική αλλαγή και η περιβαλλοντική κρίση μας αφορούν και να μας επηρεάζουν όλο και περισσότερο.
όρος αυτός καλύπτει ευρύτερο φάσμα και μπορεί να αναφέρεται σε κάποιον μετέχοντα στο οικολογικό κίνημα. Ο επαγγελματίας Περιβαλλοντολόγος μελετά τα προβλήματα του περιβάλλοντος αναζητώντας τρόπους για την αποτελεσματική αντιμετώπισή τους σχετικά με τη διαχείριση Υδάτινων Πόρων, σχέδια υδάτων και λυμάτων, υδάτινους πόρους, νερού, βιοστερεά, Διαχείρισης Βιοποικιλότητας, Διαχείρισης Ενέργειας, ατμοσφαιρική ρύπανση, επιπτώσεις κλιματικής αλλαγής, ερευνες διαχείρησης σε θάλλασες και ακτές κ.α.
Ειδικότερα, ο Περιβαλλοντολόγος μελετά τις σχέσεις οργανικής και ανόργανης ύλης, τις σχέσεις μεταξύ των έμβιων όντων και των οικοσυστημάτων, καθώς και τις σχέσεις του φυσικού περιβάλλοντος με την ανθρώπινη κοινωνία. Ακόμη, επεξεργάζεται και προτείνει λύσεις για τη σωστή διαχείριση των οικοσυστημάτων, δηλαδή μια διαχείριση που να αποτρέπει την καταστροφή τους από τις ανθρώπινες δραστηριότητες και κατά το δυνατόν να επιτρέπει τη διατήρησή τους.
Ο Περιβαλλοντολόγος έχει ως κύρια επαγγελματική ενασχόλησή του την επεξεργασία, σύνταξη και αξιολόγηση Μελετών Περιβαλλοντικών Επιπτώσεων (ΜΠΕ), τη διενέργεια ελέγχων ποιότητας περιβάλλοντος, τον σχεδιασμό και την αξιολόγηση περιβαλλοντικών πολιτικών, τη διαχείριση περιβαλλοντικών συστημάτων, τη Περιβαλλοντική Εκπαίδευση, αγωγή, ενημέρωση και επικοινωνία.
Περιβαλλοντικές επιστήμες στην Ελλάδα
Ένας Πτυχιούχος Περιβαλλοντολόγος στην Ελλάδα μπορεί να ασχοληθεί με:
Τα είδη των μελετών που δύναται να εκπονήσει ένας Περιβαλλοντολόγος είναι:
Από τη δεκαετία του 1970, η Ευρωπαϊκή Ένωση έχει εγκρίνει περισσότερες από 200 νομοθετικές πράξεις σχετικά με την προστασία του περιβάλλοντος.
Στην Ελλάδα, ως Περιβαλλοντολόγοι χαρακτηρίζονται οι απόφοιτοι του Τμήματος Περιβάλλοντος του Πανεπιστημίου Αιγαίου και οι απόφοιτοι από το Τμήμα Ωκεανογραφίας και Θαλασσίων Βιοεπιστημών (ΤΩΘΒΕ) της Σχολής Περιβάλλοντος του Πανεπιστημίου Αιγαίου, καθώς και οι πτυχιούχοι αντίστοιχων και ισότιμων τμημάτων ανώτατων εκπαιδευτικών ιδρυμάτων του εξωτερικού.
Περιβάλλον ενασχόλησης: Ο Περιβαλλοντολόγος μπορεί να εργαστεί σε υπηρεσίες του δημοσίου, ή της τοπικής αυτοδιοίκησης που η αρμοδιότητά τους αναφέρεται στο περιβάλλον, στη Βιομηχανία Ενέργειας Φυσικών Πόρων και Περιβάλλοντος, Επίσης μπορεί να εργαστεί ως καθηγητής σε τεχνικές σχολές, γυμνάσια, λύκεια και εκπαιδευτήρια, όπως και σε διάφορες επιχειρήσεις και βιομηχανίες, στην εκπαίδευση και κατάρτιση, ή να ακολουθήσει πανεπιστημιακή σταδιοδρομία. Τέλος μπορεί να κάνει διαλέξεις ενημερώσεις, και σεμινάρια σε σχολεία Πρωτοβάθμιας και Δευτεροβάθμιας εκπαίδευσης σχετικά με το Περιβάλλον (Περιβαλλοντική Εκπαίδευση).
Οι Πτυχιούχοι Περιβαλλοντολόγοι μπορούν να εργαστούν και σε χώρες τους εξωτερικού όπως η Αμερική, Αυστραλία, Αγγλία, Γαλλία, Γερμανία, Ιταλία, Καναδά, Κίνα, Ολλανδία, Βέλγιο, Σουηδία, Φινλανδία, Νορβηγία, Ισπανία, Πορτογαλία κτλ.
Ο Περιβαλλοντολόγος μπορεί να συνεργαστεί και με άλλους επιστήμονες του χώρου π.χ. (Βιολόγους, Χημικούς, Φυσικούς, Χημικούς Μηχανικούς, Μηχανικούς Περιβάλλοντος, Γεωλόγους, Μηχανικούς αέριων Καυσίμων, Ωκεανογράφους, Ιχθυολόγους ακόμα σε κάποιες περιπτώσεις και με Λιμενικούς (Σώμα Ελληνικής Ακτοφυλακής).
Στην Εκπαίδευση ο Περιβαλλοντολόγος εντάσσεται στον εκπαιδευτικό κλάδο ΠΕ88.05 - Φυσικού Περιβάλλοντος.
Λεωφόρος Κωνσταντινουπόλεως
Η Λεωφόρος Κωνσταντινουπόλεως έλαβε το όνομά της από την πρωτεύουσα της Βυζαντινής Αυτοκρατορίας και είναι λεωφόρος στα δυτικά προάστια της Αθήνας. Συνδέει το δυτικό τμήμα του Αγίου Ιωάννη Ρέντη κοντά στον Πειραιά με το βόρειο τμήμα των Σεπολίων, από τα οποία μέσω άλλης οδού συνδέεται με το Καματερό. Το δυτικό της τμήμα έχει αρκετές λωρίδες κυκλοφορίας και το ανατολικό της τμήμα είναι αστική οδός, ενώ το υπόλοιπο τμήμα είναι μια κύρια οδική αρτηρία η οποία χρησιμοποιείται για τη πρόσβαση με την οδό Καλλιρόης, η οποία συνδέεται με τη Λεωφόρο Βουλιαγμένης και με τη Λεωφόρο Βασιλέως Κωνσταντίνου, και έτσι συνδέονται τα δυτικά προάστια της Αθήνας με τα νότια, παρακάμπτοντας το κέντρο. Έχει μήκος περίπου 7,5 χιλιόμετρα.
Ιστορικό
Η κατασκευή ξεκίνησε σε μια υπόγεια διάβαση όταν αυξήθηκε η κίνηση στην Οδό Λένορμαν στα μέσα του 20ού αιώνα. Αργότερα, στα μέσα με τέλη του 20ού αιώνα, ξεκίνησε η κατασκευή μιας υπέργειας διάβασης επί της Λεωφόρου Πέτρου Ράλλη και ενός κόμβου στο βορειοδυτικό τμήμα. Το 1992 ένα τμήμα της λεωφόρου έκλεισε, με την κίνηση να εκτρέπεται στη Λεωφόρο Αθηνών (Εθνική Οδός 8, 8α και Ευρωπαϊκή Οδός 94 με φορά δυτικά) και ανακατευθύνθηκε μέσω της οδού Παλαμήδου και του νοτίου τμήματος της Οδού Λένορμαν. Αυτό κράτησε για έναν χρόνο, όσο κατασκευαζόταν μια έξοδος με κατεύθυνση την Αθήνα στη δυτική είσοδο της πόλης και η οδός εν τέλει επαναλειτούργησε. Μεταξύ 1993 και 1994, ξεκίνησαν εργασίες στην Κωνσταντινουπόλεως, σε μια ακόμη λεωφόρο που τη συνέδεε με την Οδό Καλλιρόης και σε έναν κόμβο με την Οδό Πειραιώς. Απομακρύνθηκε η σιδηροδρομική διάβαση, και μια υπόγεια διάβαση περίπου 500 μέτρων. Το βόρειο τμήμα περνούσε από τη σιδηροδρομική διάβαση, ενώ η λεωφόρος περνά από κάτω.
Κωνσταντινουπολεως
NBA 1952-53
H αγωνιστική περίοδος 1952-53 ήταν η έβδομη στην ιστορία του NBA. Στο πρωτάθλημα έλαβαν μέρος 10 ομάδες και έδωσαν 70 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μινεάπολις Λέικερς επικράτησαν των Νιου Γιορκ Νικς με 4-1 νίκες στους τελικούς και κατέκτησαν τον τίτλο.
Κορυφαίοι στατιστικών
Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.
Ρήξη Τετρακεφάλου Μυός
thumb|Τετρακέφαλοι μύες σε Body Builder|250px|right thumb|Ρήξεις Τετρακεφάλου Μυός|250px Ως ρήξη του τετρακέφαλου μυός εννοείται η τραυματική ρήξη του τετρακέφαλου μηριαίου μυός στους αθλούμενους κάθε ηλικίας. Αποτελεί πρόβλημα σοβαρό, που ενίοτε απαιτεί χειρουργική επέμβαση για την αποκατάστασή του.
Ιστορία
Το 1878, ο βρετανός χειρουργός Josef Lister (1827 – 1912) ήταν ο πρώτος που δημοσίευσε εγχείρηση για αποκατάσταση ρήξης Τετρακεφάλου. Το 1887, ο αμερικανός McBurney δημοσίευσε την πρώτη εγχείρηση στις ΗΠΑ. Μάλιστα για τη συρραφή γράφει ότι χρησιμοποίησε έντερο γάτας και ασημένιο σύρμα. Το 1949, οι Steiner και Palmer δημοσίευσαν την πρώτη περίπτωση αμφοτερόπλευρης ρήξης τετρακεφάλου.
Αιτιολογία
Η τραυματική αυτή αθλοπάθεια συμβαίνει όταν δεν έχει προηγηθεί προθέρμανση σε άθληση, ή όταν η καταπόνηση και άθληση είναι μεγάλης διάρκειας, ή οι κλιματολογικές συνθήκες είναι ακατάλληλες (ψύχος). Τότε λίγες ή πολλές ίνες του τετρακεφάλου μυός μπορεί να κοπούν.
Επιδημιολογία
Οι στατιστικές καταγραφές σχετικά με τη συχνότητα της ρήξης τετρακεφάλου μυός είναι μάλλον ανύπαρκτες, και συνήθως αφορούν ομάδες αθλητών, άρα το δείγμα δεν είναι στατιστικά σημαντικό. Τα βαριά περιστατικά οδηγούνται κατευθείαν σε νοσοκομείο. Ο Funk FJ.Jr είχε δημοσιεύσει ότι «οι ρήξεις του τετρακεφάλου είναι πιο συχνές σε ηλικιωμένους αθλητές με εκφυλισμένο τετρακέφαλο μυ και τένοντα, και προηγείται κάποιος πόνος πριν τη ρήξη». Επίσης έχει δημοσιευθεί ότι ''«Μια ειδική ρήξη τετρακεφάλου επέρχεται στους σκιέρ και ορειβάτες όταν ανεβαίνουν το βουνό. Επειδή παγώνει ο τετρακέφαλος από τον κρύο αέρα ή τη χιονοθύελλα, η σύσπαση δεν είναι ελαστική και επέρχονται τραγικές ρήξεις με κίνδυνο για τη ζωή του αθλητή επειδή δεν μπορεί πλέον να μετακινηθεί σε άκρως επικίνδυνο περιβάλλον»''.
Παθοφυσιολογία
Η ρήξη του μυός μπορεί να συμβεί σε τρία σημεία: (α) Στο μυϊκό τμήμα, ή (β) στα δύο μυοτενόντια τμήματα που είναι και το ασθενέστερα (Νικολάου Παντελής: «Μυοτενόντια σύνδεση, πειραματικά δεδομένα, Διδακτορική διατριβή», 1985, Γκούβας Χαράλαμπος και Καραγιάννης Σπύρος: «Μυοτενόντια σύνδεση, το ασθενέστερο τμήμα του μυός, κλινικές φωτογραφικές αποδείξεις», Ελληνοβρετανικό Ορθοπεδικό Συνέδριο, 1989) και (γ) στον καταφυτικό Τένοντα του Τετρακεφάλου στον άνω πόλο της Επιγονατίδας. . Στό σημείο της ρήξης επέρχεται ένα τοπικό αιμάτωμα και στη συνέχεια η επούλωση δημιουργεί τοπικά μετατραυματικά ινώματα αλλά ενίοτε και χάσμα (gap) αν η ρήξη είναι μεγάλη. Συχνότερα κόβεται ο Ορθός Μηριαίος μύς.
Συντηρητική θεραπεία
Οι ρήξεις του τετρακεφάλου μυός αντιμετωπίζονται ανάλογα με τρεις παραμέτρους: Την ηλικία του ασθενούς, την θέση της ρήξης, και την βαρύτητα της ρήξης. Σημαντικός παράγων για τη θεραπεία είναι η ηλικία του ασθενούς και οι αθλητικές του δραστηριότητες. Υπάρχουν ελαφρές περιπτώσεις που δεν χρειάζονται τίποτε, υπάρχουν μεσαίες, αλλά και μεγάλες, σοβαρές που χρειάζονται εγχείρηση. Οι βασικοί κανόνες θεραπείας είναι οι εξής:
Χειρουργική θεραπεία
Είναι βεβαιωμένο ότι όσο νωρίτερα γίνει η εγχείρηση τόσο καλύτερο αποτέλεσμα επιτυγχάνεται. Η απλή συρραφή του μυός απεδείχθη ανεπιτυχής γιατί «σχίζεται» όταν ο αθλητής ξαναγυρίσει στα σπορ. Γι´αυτό χρησιμοποιείται ως ενίσχυση κάποια περιτονία, συνήθως τμήμα της πλατείας περιτονίας (Fascia lata). Φυσικά είναι μια μεγάλη επέμβαση και γίνεται μόνο σε μεγάλης απόδοσης αθλητές. Η ολική ρήξη του τετρακεφαλικού τένοντα πάντα χειρουργείται αμέσως. Οι χρόνιες σταδιακές ρήξεις χειρουργούνται και καθυστερημένα.
(Α) Ρήξη Τετρακεφάλου Μυός: Μέχρι σήμερα έχουν περιγραφεί αρκετές μέθοδοι για τη χειρουργική αποκατάσταση ρήξεων του Τετρακεφάλου μυός και τένοντα: Αυτές είναι η χρήση τένονος από Καγκουρώ (Use of kangaroo tendon), τα ελεύθερα μοσχεύματα περιτονίας (Free fascial grafts), τα ράμματα διάτασης (Traction sutures), οι κρημνοί από δεσμίδες του Εξω Πλατέος μυός (Vastus lateralis flaps), τα ανθρακονήματα (Carbon fibers) , τα ράμματα Mersilene ( Mersilene sutures), τα συνθετικά μοσχεύματα Ντάκρον (Dacron graft), τα συνθετικά μοσχεύματα πολυεστέρα (Polyester grafts) και τα αυτομοσχεύματα από το κεντρικό τριτημόριο του επιγονατιδικού τένοντα (Autograft of the central third of the patellar tendon). Έχουν επίσης χρησιμοποιηθεί ράμματα με άγκυρες (Suture anchors).
(Β) Ρήξη του Τετρακεφαλικού Τένοντα: Ειδικά για τις ρήξεις του Τετρακεφαλικού Τένοντα, σήμερα είναι δημοφιλείς σε χρήση τρεις βασικές τεχνικές εγχειρήσεων: (1) Άμεση επανακαθήλωση του κομμένου τένοντα στην επιγονατίδα με τρυπανισμούς και ράμματα, είτε με επανακαθήλωση με κυκλικό σύρμα στην επιγονατίδα (direct repair of the tendon to the patella), η τεχνική Σκούντερι (Scuderi technique) για οξείες ρήξεις, και η Τεχνική Κοντιβίλλα, με επιμήκυνση και αποκατάσταση, για χρόνιες ρήξεις (Codivilla tendon-lengthening and repair technique).
Επιπλοκές και ανάρρωση
Η χειρουργική θεραπεία της ρήξης Τετρακεφάλου μυός έχει αρκετά προβλήματα και επιπλοκές. Αυτά είναι η μόλυνση, η μετεγχειρητική δυσκαμψία, οι αντιδράσεις από τα ράμματα, οι αποτυχίες επούλωσης του ιστού, οι κίνδυνοι της αναισθησίας, η φλεβική ανεπάρκεια, η πνευμονική εμβολή, και ο παραμένων πόνος και μυϊκή αδυναμία μετά την εγχείρηση. Περιστατικά που δεν χρειάζονται εγχείρηση, ακινητοποιούνται με περιμήριο (Thigh Support)ή νάρθηκα για 3-6 εβδομάδες και στη συνέχεια ακολουθεί φυσικοθεραπεία. Το βάδισμα επιτρέπεται από τις πρώτες ημέρες. Το ποδήλατο και η κολύμβηση απαγορεύονται. Περιστατικά που χειρουργούνται ακινητοποιούνται σε γύψο ή νάρθηκα έκτασης για 3 εβδομάδες και στη συνέχεια ακολουθεί ήπια κινησιοθεραπεία τετρακεφάλου. Η επάνοδος στον αθλητισμό θα γίνει σταδιακά μετά την πάροδο τριμήνου.
Βιβλιογραφία
Κατηγορία:Τραυματισμοί
Ούρος Τζέκιτς
Ο Ούρος Τζέκιτς (σερβικά : Урош Јекић) ήταν Σέρβος ψυχίατρος, επίκουρος καθηγητής και πολιτικός της Γιουγκοσλαβίας μετά την απελευθέρωση της χώρας από τις δυνάμεις του άξονα το 1945-1946.
Κατά την διάρκεια του βασιλείου της Γιουγκοσλαβίας ήταν προσωπικός γιατρός του πρίγκιπα Τζόρτζε Καραγιώργεβιτς όταν αυτός είχε κλειστεί στο ψυχιατρικό νοσοκομείο. Ήταν υπουργός δημοσίας υγείας στην Κυβέρνηση Μπλαγκόιε Νέσκοβιτς 1945 και στην Κυβέρνηση Μπλαγκόιε Νέσκοβιτς 1946 σαν ανεξάρτητος
Παραπομπές
Κατηγορία:Υπουργοί δημοσίας υγείας της Σερβίας Κατηγορία:Σέρβοι ψυχίατροι Κατηγορία:Σέρβοι πανεπιστημιακοί
Μανιάκι Μεσσηνίας
Το Μανιάκι, αναφερόμενο επίσημα ως το Μανιάκιον και παλαιότερα ως «του Μανιάκη» ή η Υψηλή Ράχη, είναι ορεινός οικισμός κοντά στο Βλαχόπουλο και υπάγεται διοικητικά στον Δήμο Πύλου - Νέστορος, του Νομού Μεσσηνίας.
Ιστορία του οικισμού
Το χωριό, έχει μακρόχρονη ιστορία που ακολουθεί την ιστορία της Μεσσηνίας και της ευρύτερης περιοχής της Πυλίας. Η περιοχή του χωριού κατά την αρχαιότητα, ήταν τμήμα του βασιλείου του Νέστορα, της αρχαίας Πύλου. Ο οικισμός, αναφέρεται τουλάχιστον από την εποχή της Ενετοκρατίας με διάφορες ονομασίες, όπως η Υψηλή Ράχη ή Ψηλή Ράχη, το Μανιάκι ή «του Μανιάκη». Ιστορικά το Μανιάκι είναι κυρίως γνωστό για τη σημαντική μάχη που δόθηκε εκεί στις 20 Μαΐου του 1825 ανάμεσα στους Έλληνες επαναστάτες υπό την ηγεσία του Παπαφλέσσα και τον αιγυπτιακό στρατό υπό τον Ιμπραήμ πασά, η οποία έληξε με την ήττα των Ελλήνων και τον θάνατο εκατοντάδων αγωνιστών μεταξύ των οποίων συγκαταλέγονταν και οι οπλαρχηγοί Παπαφλέσσας, Πιέρος Βοϊδής, Δημήτριος Δικαίος, Παναγιώτης Κεφάλας, κ.α.
Β΄ Ενετοκρατία
Την εποχή της Β΄ Ενετοκρατίας αναφερόταν ως Μινιάκι ή Μανιάκι ή Υψηλή Ράχη ή Ψηλή Ράχη (Miniaki ή Magnaci ή Ibsili Rake ή "Schilirachi" ή Sacrahi ή Psili Rachi ). Ο οικισμός αναφέρεται επίσης σε διάφορες απογραφές των Βενετών Προνοητών της Γαληνοτάτης Δημοκρατίας της Βενετίας, οι οποίες έγιναν στο χρονικό διάστημα της τριακονταετίας (1683/84-1715), κατά την οποία οι Βενετοί κατείχαν την Πελοπόννησο. Το χωριό Ψηλή Ράχη (Sacrahi), ανήκε, το 1689, στην επαρχία του Ναβαρίνου (Territorio di Navarin), η οποία ήταν μια από τις 4 επαρχίες, στις οποίες χωριζόταν τότε το διαμέρισμα της Μεθώνης (επαρχία Φαναριού, επαρχία Αρκαδιάς, επαρχία Ναβαρίνου και επαρχία Μεθώνης). Με βάση την ενετική απογραφή Corner του 1689, το χωριό είχε 84 κατοίκους. Το χωριό Ψηλή Ράχη (Psili Rachi), αναφέρεται, στα τέλη του 17ου αιώνα, στο Breve descrittione del Regno di Morea, και επίσης ως Μανιάκι ή «του Μανιάκη» κατά την Καταγραφή της Εκκλησιαστικής περιουσίας (1699), ως Schilirachi στην απογραφή Grimani του 1700,  καθώς και ως Magnaci σε χάρτη του 1700.